|  |
| --- |
| **O B R A Z A C**sudjelovanja javnosti u internetskom savjetovanju o Nacrtu prijedloga Odluke o određivanju vrijednosti boda komunalne naknade |
| Naziv nacrta odluke ili drugog općeg akta o kojem se provodi savjetovanje | Nacrt prijedloga Odluke o određivanju vrijednosti boda komunalne naknade |
| Naziv tijela nadležnog za izradu nacrta | Upravni odjel za gospodarstvo, stambeno-komunalne djelatnosti i zaštitu okoliša Grada Svetog Ivana Zeline |
| Obrazloženje razloga i ciljeva koji se žele postići donošenjem akta | Pravna osnova za donošenje Odluke o određivanju vrijednosti boda komunalne naknade je članak 98. Zakona o komunalnom gospodarstvu (Narodne novine“, broj 68/18, 110/18, 32/20 i 145/24), kojim je propisano da predstavničko tijelo jedinice lokalne samouprave do kraja studenog tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine.Vrijednost boda komunalne naknade (B) određuje se u eurima po m2 korisne površine stambenog prostora u prvoj zoni jedinice lokalne samouprave.Polazište za određivanje vrijednosti boda komunalne naknade (B) je procjena troškova održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.**Razlozi za izmjenu vrijednosti boda komunalne naknade (B):**Vrijednost boda komunalne naknade u Gradu Svetom Ivanu Zelini nije se mijenjala od 2019. godine te je ista iznosila 4,80 HRK/m2 godišnje tj. 0,64 EUR/m2 godišnje, („Zelinske novine“, broj 24/18).S obzirom na stopu inflacije koja je za razdoblje od siječanja 2019. godine do srpnja 2025. godine iznosila 33,7 % (službeni podatak sa web stranice Državnog Zavoda za statistiku) te na temelju realnih pokazatelja da će inflacija i dalje rasti nužno je povećanje vrijednosti boda komunalne naknade (B). Povećanjem boda komunalne naknade (B) uskladiti će se prihodi po osnovi komunalne naknade s realnim i rastućim troškovima održavanja komunalne infrastrukture te će se osigurati dostatna sredstva za provedbu programa održavanja komunalne infrastrukture u punom opsegu, zadržati kvaliteta i sigurnost javnih komunalnih usluga kao i omogućiti planiranje i unapređenje novih projekta i komunalnih standarda sukladno rastućim potrebama stanovništva i gospodarstva.**Predložena nova vrijednost boda komunalne naknade (B) s primjenom od 01.01.2026 godine iznosi 1,00 EUR/ m2 godišnje.** |
| Razdoblje trajanja savjetovanja | od 23.09. do 22.10.2025. |
| Ime/naziv sudionika/ce savjetovanja (pojedinac, udruga, ustanova i sli.) koji/a daje svoje mišljenje ili primjedbe na nacrt akta |  |
| Tematsko područje i brojnost korisnika koje predstavljate, odnosno interes koji zastupate |  |
| Načelne primjedbe i prijedlozi na predloženi nacrtakta s obrazloženjem |  |
| Primjedbe i prijedlozi na pojedine članke nacrtaprijedloga akta s obrazloženjem |  |
| Ime i prezime osobe koja je sastavljala primjedbe i komentare ili osobe ovlaštene za zastupanje udruge, ustanove ili sl. |  |
| Kontakti | E-mail:Telefon: |
| **U skladu s odredbama Opće uredbe o zaštiti podataka dajem privolu Gradu Svetom Ivanu Zelini za prikupljanje i obradu mojih osobnih podataka (ime, prezime, broj telefona, email), za potrebe provođenja savjetovanja s javnošću pri donošenju općeg akta Grada Svetog Ivana Zeline. Osim svrhe za koju je dana privola, prikupljeni osobni podaci neće se koristiti u druge svrhe.****Potvrđujem da sam upoznat da imam pravo odustat od dane privole i zatražiti prestanak daljnje obrade osobnih podataka. Ispravak ili obavijest o odustajanju od dane privole dostaviti u pisanom obliku na** **dragutin.mahnet@zelina.hr** |
| Datum dostavljanja obrasca |  |
| Jeste li suglasni da se ovaj obrazac, s imenom/nazivom sudionika/ce savjetovanja, objavi na internetskim stranicama Grada Svetog Ivana Zeline? | DA | NE |

NAPOMENE:

Popunjeni obrazac dostaviti na adresu elektroničke pošte: savjetovanje@zelina.hr zaključno do 22.10.2025.

Po završetku savjetovanja, sve pristigle primjedbe/prijedlozi bit će javno dostupni na internetskoj stranici Grada Svetog Ivana Zeline. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

Anonimni, uvredljivi i irelevantni komentari neće se objaviti.

Po isteku roka za dostavu primjedbi/prijedloga izradit će se i objaviti Izvješće o savjetovanju s javnošću, koje sadrži zaprimljene primjedbe i prijedloge te očitovanja s razlozima za neprihvaćanje pojedinih primjedbi i prijedloga. Izvješće će se objaviti na službenim Internet stranicama Grada Svetog Ivana Zeline www.zelina.hr.